RICH ออกหุ้นกู้ 500 ลบ. ดอกเบี้ยสูงกว่า 6% จองซื้อ 13-15 ก.ค.นี้
RICH ออกหุ้นกู้มูลค่าไม่เกิน 500 ลบ. อายุ 2 ปี ดบ. 6.50% ขายผู้ลงทุนสถาบัน-รายใหญ่ จองซื้อ 13-15 ก.ค.58 หวังระดมทุนใช้ขยายกิจการและกำลังการผลิต-ชำระเงินกู้ และเป็นเงินทุนหมุนเวียน
9 ก.ค. 2558

บริษัท ริช เอชีย สตีล จำกัด (มหาชน) หรือ RICH ระบุว่า บริษัทได้ยื่นแบบแสดงรายการเสนอขายหุ้นกู้ของบริษัท มูลค่าไม่เกิน 500 ล้านบาท อายุ 2 ปี ครบกำหนดไถ่ถอนปีพ.ศ. 2560 อัตราดอกเบี้ยคงที่ร้อยละ 6.50 ต่อปี ชำระดอกเบี้ยทุก 3 เดือน ตลอดอายุหุ้นกู้
โดยบริษัทเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อวันที่ 13-15 ก.ค. 58 ผ่านผู้จัดการการจัดจำหน่ายหุ้นกู้ คือ บล.ยูโอบี เคย์เฮียน (ประเทศไทย)
ทั้งนี้ บริษัทมีวัตถุประสงค์จะนำเงินที่ได้จากการเสนอขายหุ้นกู้ครั้งนี้ไปขยายกิจการและกำลังการผลิต ชำระเงินกู้ และเป็นเงินทุนหมุนเวียน